མ་འོངས་པ་དབྱར་དུས་ཆར་ཞོད་ཆེ་བའི་སྐབས་སུ་རི་ཉིལ་ནས་འབྲི་ཆུ་བསྐྱར་དུ་འགག་པ་ཡིན་ནའང་།འགྲོ་བ་མི་དང་སྲོག་ལྡན་ཡོངས་ལ་སྐྱི་གཡའ་བའི་ཉེན་ཁ་ཆེན་པོ་ཞིག་འབྱུང་ངེས་པ་དང་།ད་དུང་རྒྱ་གཞུང་གི་ལྷོ་ཆུ་བྱང་འདྲེན་གྱི་ལས་གཞི་དང་།གཙང་པོ་བཀག་བསྐྱིལ་སོགས་ཧམ་སེམས་དང་འབྲེལ་བའི་ལས་དོན་མང་པོ་ཞིག་འགྲོ་བཞིན་ཡོད་སྟབས།ཆེད་དུ་རང་བྱུང་ཁམས་ལ་གནོད་འཚེ་ཙམ་དུ་མ་ཟད།འགྲོ་བ་མི་དང་སྲོག་ལྡན་ཡོངས་ལ་ཚད་མེད་པའི་གནོད་འཚེ་ཉག་གཅིག་ཏུ་གྱུར་ཡོད།གནས་སྐབས་ཀྱི་ཁེ་ཕན་ཙམ་གཙོ་གཉེར་བྱེད་པའི་རྒྱ་གཞུང་གིས་བོད་ཀྱི་ཁོར་ཡུག་ལ་ཕངས་སེམས་མ་བྱས་པར།ཤིང་ནགས་གཅོད་འབྲེག་དང་གཏེར་ཁ་སྔོག་འདོན་བྱས་ནས་རྒྱ་ནག་ལ་དབོར་འདྲེན་བྱེད་པ་ནི།དོན་གྱིས་བོད་ཀྱི་ཁོར་ཡུག་ལ་གཏོར་སྐྱོན་བཏང་བའི་རྒྱུ་མཚན་ལ་བརྟེན་ནས་བོད་པ་ཁོ་ན་ལས་གནོད་འཚེ་མེད་པ་མིན་ལ།དེ་ལ་བརྟེན་ནས་རྒྱ་རིགས་ཀྱིས་གཙོས་པས་མི་མང་པོ་ལ་གནོད་འཚེ་ཕོག་པའི་དཀའ་ངལ་ཆེན་པོ་ཞིག་མ་འོངས་པར་ཡོང་ངེས་པ་དང་།ཡོང་བཞིན་པ་ནི་རྒྱ་གཞུང་གི་ངོས་ནས་ཀྱང་གསལ་པོ་རྟོགས་དགོས་པ་ཞིག་རེད།